ZAPISNIK

5. sjednice Vijeća Mjesnog odbora Horvati, održane 22. listopada 2021. u sjedištu Vijeća Mjesnog odbora Horvati, Horvaćanski trg 2, Horvati, s početkom u 19,00 sati.




NAZOČNI: 

Članovi Vijeća: Dubravko Herceg, Zlatko Katulić, Vjekoslav Palijaš, Martin Širanović (zakasnio) i Stjepan Mavračić

Gosti: članovi Vijeća gradske četvrti Brezovica: Zdravko Harmicar i Ivica Mavračić, ravnateljica OŠ Horvati Tatjana Bračun 

Stručni referent: Stjepan Tomislav Križanić


Predsjednik Vijeća Zlatko Katulić pozdravlja nazočne otvara sjednicu, utvrđuje da su na sjednici nazočni svi članovi (5) Vijeća, te se može pravovaljano raspravljati i odlučivati. Prije utvrđivanja dnevnog reda, predsjednik otvara raspravu o zapisniku sa četvrte sjednice Vijeća Mjesnog odbora Horvati. U raspravi sudjeluju svi članovi.
Predsjednik zatvara raspravu i daje na glasanje zapisnik sa četvrte sjednice Vijeća Mjesnog odbora Horvati.

Jednoglasno (5 „za“), prihvaćen je zapisnik sa četvrte sjednice.

Predsjednik otvara raspravu o dnevnome redu. Obzirom da je na sjednici prisutna ravnateljica škole predlaže se da točka vezana uz školu bude prva točka dnevnoga reda, točka vezana uz autobusni prijevoz odgađa se jer nije održan sastanak u ZET- u, predlažu se dodatne točke oštećenja kolnika proširenjem sustava vodoopskrbe, Prometna povezanost ulica Kozijanka i Gorjanci, Izgradnja nadstrešnica u ulici Horvati, Katastarska izmjera naselja Horvati
Predsjednik Vijeća daje na glasanje dodatne točke i promjene u dnevnome redu.
Jednoglasno (5„za“) su usvojene dodatne točke i nove izmjene.
Predsjednik Vijeća daje na glasanje dnevni red. 
Jednoglasno (4 „za“) je usvojen 

DNEVNI RED

1. Osnovna škola Horvati – problematika
2. Prijedlog Zaključka o izmjeni financijskog plana Mjesnog odbora Horvati za 2021.
3. Prijedlog prioriteta za Plan komunalnih aktivnosti Gradske četvrti Brezovica za 2022.
4. Oštećenja kolnika proširenjem sustava vodoopskrbe
5. Uređivanje nogostupa i rubnjaka uz prometnice
6. Prometna povezanost ulica Kozijanka i Gorjanci
7. Izgradnja nadstrešnica u ulici Horvati
8. Izgradnja dječjeg vrtića za naselje Horvati
9. Nova katastarska izmjera mjesta Horvati
10. Obavijesti, pitanja i prijedlozi
Ad. 1. – Osnovna škola Horvati – problematika
 
Zlatko Katulić otvara prvu točku dnevnoga reda, zahvaljuje se ravnateljici Osnovne škole na dolasku, otvara raspravu u kojoj su sudjelovali svi članovi Vijeća te daje riječ ravnateljici škole. 
Tatjana Bračun dala je informacije vezane uz održavanje nastave, trenutno je najveći problem dvorana za tjelesni odgoj, problem je i vanjsko igralište koje ima vidljiva oštećenja od potresa. Škola je nabavila „pametne ploče“, „wifi“ je pojačan, svi učenici imaju tablete, kuhinja je uređena i izmjenjena je rasvjeta.
Zlatko Katulić zatražio je da se pošalje dopis u kojem će se tražiti očitovanje u kojoj je fazi izgradnja sportske dvorane, obzirom da više nije bilo upita, zatvara raspravu, zahvaljuje se ravnateljici na sudjelovanju i zatvara prvu točku dnevnoga reda.

Ad. 2. – Prijedlog Zaključka o izmjeni financijskog plana Mjesnog odbora Horvati za 2021.

Zlatko Katulić otvorio je drugu točku dnevnoga reda, dao je informacije vezane uz točku dnevnoga reda i materijal. Otvorio je raspravu u kojoj su sudjelovali svi članovi Vijeća. Obzirom da se više nitko nije javio za riječ zatvara raspravu te daje na glasanje slijedeći zaključak
Jednoglasno (5 „za“), je usvojen zaključak 

ZAKLJUČAK
 O IZMJENI FINANCIJSKOG PLANA
Mjesnog Odbora Horvati za 2021.

Članak 1.
U financijskom planu Mjesnog odbora Horvati za 2021. , članak 1. mijenja se i glasi:
„PRIHODA:									1.002.181,00 KN
RASHODA:									1.002.181,00 KN“

Članak 2.
Članak 2. mijenja se i glasi:
	„Prihodi i rashodi iz članka 1. Plana su:

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	1.002.181,00

	6711
	PRIHODI ZA FINANCIRANJE RASHODA POSLOVANJA
	1.002.181,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	1.002.181,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	918.981,00

	 
	ODRŽAVANJE JAVNIH ZELENIH POVRŠINA
	31.221,00

	 
	ODRŽAVANJE NERAZVRSTANIH CESTA
	887.760,00

	3291
	NAKNADE ČLANOVIMA VIJEĆA MJESNOG ODBORA
	79.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	4.200,00



Članak 3. 
Ovaj Zaključak će biti objavljen na oglasnoj ploči u sjedištu Mjesnog odbora



Ad. 3. -  Prijedlog prioriteta za Plan komunalnih aktivnosti Gradske četvrti Brezovica za 2022.

Zlatko Katulić otvorio je treću točku dnevnoga reda, objasnio je i dao informacije o materijalu. Otvara raspravu u kojoj su sudjelovali svi članovi Vijeća. Naglasio je da su svi prioriteti koji nisu bili napravljeni preneseni iz prošle godine u ovu ana članovima Vijeća je da nadopune prijedlog sa svojim novim prijedlozima.
Dubravko Herceg, Stjepan Mavračić,Vjekoslav Palijaš i Martin Širanović predložili su još nekoliko akcija koje trebaju ući u prioritete (navedene akcije uvrštene su u Zaključak).
Zlatko Katulić, obzirom da se više nitko nije javio za riječ zatvara raspravu te daje na glasanje slijedeći zaključak
Jednoglasno (5 „za“), je usvojen zaključak

ZAKLJUČAK
o Prijedlogu prioriteta za Plan komunalnih aktivnosti Gradske četvrti Brezovica u 2022.

1. Vijeće Mjesnog odbora Horvati predlaže da se u Prijedlog prioriteta za Plan komunalnih aktivnosti Gradske četvrti Brezovica u 2022. uvrste slijedeće akcije:
· Prevendari od ul. Horvati do Prevendarskog odvojka - zacjevljenje 350 m jarka  oborinske odvodnje 1.000.000,00 kn
· Nabrežje - izgradnja igrališta u ulici Nadbrežje na kčbr. 727/1 ko Horvati.
· Ulica Horvati, kod ulice Golubička - oborinska odvodnja i sanacija bankine 
· Društveni dom Horvati – obnova elektro instalacija (rasvjetna tijela, razvodni ormar) i ugradnja elektronske brave
· Postavljanje 3 klupe s naslonom - Slemenska c. kod kbr. 38 (k.č 946), Slemenska c. kod kbr. 127 (k.č. 438/1), Ul. Horvati kod kbr. 45 (k.č. 113/2), 
· Postavljanje 3 samostojeće oglasne ploče - Mavračići kod kbr. 23 (k.č. 1348), Karasmani kod trafostanice (k.č. 1757/3), Horvati kod kbr. 60 (k.č. 221)
· Gorjanci od k.br. 13 do kbr. 19 - izrada projektne dokumentacije za zacjevljenje 200m jarka oborinske odvodnje
· Širanovići odvojak, k.č. br. 518/1 k.o. Horvati - izrada projektne dokumentacije za zacjevljenje 60 m jarka oborinske odvodnje
· Širanovići kod kbr. 39 (k.č. 518/1) - oborinska odvodnja
· Komari od k.br. 5 do kbr. 7 - izrada projektne dokumentacije za zacjevljenje 120m jarka oborinske odvodnje
· Igralište Derdići - ugradnja vremenskog sklopnika na rasvjetu športskog igrališta
· Igralište O.Š. Stjepana Bencekovića - sanacija oštećenja asfaltnog sloja školskog igrališta
· O.Š. Stjepana Bencekovića - ugradnja klima uređaja
· Paladinići - izrada projektne dokumentacije za zacjevljenje 150m oborinske odvodnje
· Komari od okretišta autobusa do ulice Derdići i ulica Derdići do Karlovačke izrada projektne dokumentacije za proširenje kolnika za dvosmjerni promet, u dužini od 1800m
· Slemenska cesta - izrada projektne dokumentacije za proširenje kolnika za dvosmjerni promet, u dužini od 3500 m
· Slemenska cesta od ulice Pipić breg do Pipići - zacijevljenje oborinske odvodnje 437.500,00 kn

2. Ovaj se zaključak dostavlja Vijeću Gradske četvrti Brezovica na postupanje. 
 
Ad. 4. -  Oštećenja kolnika proširenjem sustava vodoopskrbe

Zlatko Katulić otvario je četvrtu točku dnevnoga reda, dao je informacije vezane uz materijal te je otvorio raspravu u kojoj su sudjelovali svi članovi Vijeća. Nakon kraće rasprave istu zatvara te daje na glasanje slijedeći zaključak
Jednoglasno (5 „za“), je usvojen zaključak

ZAKLJUČAK
o sanaciji oštećenja kolnika nastalim proširenjem vodoopskrbnog sustava

1. Vijeće Mjesnog odbora Horvati razmotrilo je pritužbe građana vezane uz oštećenja kolnika.

1. Vijeće Mjesnog odbora Horvati traži da se žurno asfaltiraju oštećenja na prometnicama nastale uslijed proširenja vodoopskrbnog sustava prema projektu “Voda u svako kućanstvo” i to ulice: Dubrave, Šumska i Prevendari, Pipić-breg i odvojak, Slemenska, Horvaćanski trg odvojak. 

1. Ovaj se zaključak dostavlja Vijeću Gradske četvrti Brezovica na postupanje. 

Ad. 5. – Uređivanje nogostupa i rubnjaka uz prometnice

	Zlatko Katulić otvara petu točku, daje informacije o točci dnevnoga reda te otvara raspravu u kojoj su sudjelovali svi članovi Vijeća.
Zlatko Katulić, nakon kraće rasprave istu zatvara te daje na glasanje slijedeći zaključak
Jednoglasno (5 „za“), je usvojen zaključak

ZAKLJUČAK
o čišćenju nogostupa i rubnjaka od korova i lišća

1. Vijeće Mjesnog odbora Horvati predlaže da se odstranjivanje korova i lišća sa nogostupa provede na slijedećim lokacijama:
· Ulica Horvati od kbr. 52 – 82, i od kbr. 174 do željezničke stanice
· Šumska do Širanovića 
· Ulica Nadbrežje čišćenje lišća

2. Ovaj se zaključak dostavlja Vijeću Gradske četvrti Brezovica na postupanje. 

Zatraženo je čišćenje slivnika kod prostora MO Horvati. 

Ad. 6 – Prometna povezanost ulica Kozijanka i Gorjanci

Zlatko Katulić otvara šestu točku dnevnoga reda i otvara raspravu. Predlaže da se krene u izradu projekta za izgradnju prometnice kojom bi se povezale ulice Kozjanka i Gorjanci.
Nakon rasprave došlo se do zaključka da se o tome neće glasati, prijedlog se odbacuje.
Zlatko Katulić zatvara točku dnevnoga reda.

Ad. 7.  Izgradnja nadstrešnica u ulici Horvati

Zlatko Katulić otvorio je sedmu točku dnevnoga reda, dao je informacije vezane uz samu točku  te je otvorio raspravu.
Zlatko Katulić, nakon kraće rasprave istu zatvara te daje na glasanje slijedeći zaključak
Jednoglasno (5 „za“), je usvojen zaključak

ZAKLJUČAK
o potrebi izgradnje nadstrešnica na autobusnim stajalištima

1. Vijeće Mjesnog odbora Horvati traži postavljanje nadstrešnica u ulici Horvati na autobusnim stajalištima: Bencekovići, Pipići, Nabrežje i Prevendari u smjeru Savskog mosta,  autobusne linije 164 Savski most – Horvati.

2. Ovaj se zaključak dostavlja Vijeću Gradske četvrti Brezovica na postupanje. 

Ad. 8. - Izgradnja dječjeg vrtića za naselje Horvati

[bookmark: _GoBack]Zlatko Katulić otvorio je osmu točku dnevnoga reda dao je informacije vezane uz izgradnju vrtića te je mišljenja da bi trebalo tražiti pismeno očitovanje o tijeku izgradnje vrtića. Otvorio je raspravu u kojoj su sudjelovali svi članovi Vijeća. Nakon kraće rasprave dao je na glasanje slijedeći zaključak
Jednoglasno (5 „za“), je usvojen zaključak

ZAKLJUČAK
o traženju informacija o gradnji vrtića u Horvatima

1. Vijeće Mjesnog odbora Horvati više puta je tražilo izgradnju područnog dječjeg vrtića u Horvatima.

2. Vijeće Mjesnog odbora Horvati traži informaciju u kojoj je trenutnoj fazi realizacija izgradnje vrtića. Slijedom navedenog, traži se stanje predmeta prijenosa vlasništva zemljišta za vrtić u Horvatima sa Republike Hrvatske na Grad Zagreb, te zahtijeva žurna potrebna činjenja uključujući slanje požurnice kako bi se predmet što prije riješio.

3. Ovaj se zaključak dostavlja Vijeću Gradske četvrti Brezovica na postupanje. 

Ad. 9. - Nova katastarska izmjera mjesta Horvati

Zlatko Katulić otvorio je devetu točku dnevnoga reda, dao je informacije vezane uz točku dnevnoga reda i potrebu za pokretanjem izmjere. Otvorio je raspravu. 
Zlatko Katulić, nakon kraće rasprave istu zatvara te daje na glasanje slijedeći zaključak
Jednoglasno (5 „za“), je usvojen zaključak

ZAKLJUČAK
o potrebi nove katastarske izmjere mjesta Horvati

1. Vijeće Mjesnog odbora Horvati traži novu katastarsku izmjeru k.o. Horvati jer su sređene, usklađene i istinite zemljišne evidencije od nemjerljivog značaja za gospodarski i društveni razvoj.

2. Ovaj se zaključak dostavlja Vijeću Gradske četvrti Brezovica na postupanje

Ad. 10. – Pitanja i prijedlozi

Zlatko Katulić otvorio je desetu točku dnevnoga reda i otvara raspravu. Postavio je pitanje vezano uz vrtić, kakva je mogućnost najma kuće za potrebe vrtića ili mogućnosti da u društveni dom smjeste vrtić do izgradnje istog.
Zlatko Katulić, obzirom da se više nitko nije javio za riječ, zatvara točku i završava se sjednica. 

Sjednica je trajala do 22,15 sati


KLASA: 026-02/21-002/1861
URBROJ: 251-06-11-805-21-2
Horvati, 22. listopada 2021.



Zapisničar
Stjepan Tomislav Križanić




Predsjednik
Vijeća Mjesnog odbora 
Horvati

          Zlatko Katulić, dipl.ing.preh.teh.

